తాడంకి శేషమాంబ - వికీపీడియా
(శేషుమాంబ నుండి దారిమార్పు చెందింది)
14 నవంబరు 1958
తొలి తరం తెలుగు సినిమా నటి
తాడంకి వెంకయ్య
తాడంకి శేషమాంబ (1908-1968) తొలి తరం తెలుగు సినిమా నటి. గయ్యాళి అత్త పాత్రలకు ప్రసిద్ధి చెందినది.
తెనాలిలోని సనాతన బ్రాహ్మణ కుటుంబంలో జన్మించిన శేషమాంబకు పదకొండవ యేటనే వివాహం జరిగింది. వృద్ధుడైన ఆమె భర్త తాడంకి వెంకయ్య కూతురు పుట్టిన తర్వాత మరణించడంతో ఆర్థిక ఇబ్బందులు మొదలయ్యాయి. పూడగడవని పరిస్థితిని గమనించిన ప్రముఖ లాయర్ నండూరు శేషాచార్యులు, ప్రముఖ డాక్టర్ గోవిందరాజులు సుబ్బారావులు ఈమెను ప్రోత్సహించి, నటనలో శిక్షణ ఇప్పించి, రంగస్థల ప్రవేశం చేయించారు.
తన తొలినాటకం కన్యాశుల్కంలో మధురవాణిగా శేషమాంబ తన అభినయంతో ప్రేక్షకులను మెప్పించి అలరించడంతో, నాటకరంగంలో స్థిరపడి కుటుంబ నిర్వహణకు ఇబ్బందులు తీరిపోయాయి. పాండవోద్యగవిజాయాలు నాటకంలో కర్ణుడి పాత్ర, ఖిల్జీ రాజ్య పతనంలో కమలారాణి పాత్రలు శేషమాంబకు పేరుతెచ్చి పెట్టాయి.
1939లో వాహినీ పతాకంపై వందేమాతరం సినిమా నిర్మాణంలో ఉన్న దర్శకనిర్మాత బి.ఎన్.రెడ్డికి అందులో గయ్యాళి అత్త పాత్రను పోషించడానికి సరైన నటి దొరకలేదు. ఆ అన్వేషణలో ఉన్న ఆయన మిత్రుల ద్వారా శేషమాంబ గురించి విని ఆమెను పరీక్షించడానికి సముద్రాల, ఎ.కె.శేఖర్ లను తెనాలి పంపాడు. వాళ్ళు శేషమాంబతో మాట్లాడి ఒప్పందం కుదుర్చుకొని మద్రాసు తిరిగివెళ్ళారు. అలా సినిమా రంగానికి పరిచయమైంది శేషమాంబ. నిజ జీవితంలో అత్త ఆడబిడ్డల అదమాయింపులు, ఆరళ్ళు చాలాకాలం అనుభవించిన శేషమాంబ తన అనుభవసారాన్ని రంగరించి గయ్యాళి అత్త పాత్రను తనదైన శైలిలో అద్భుతంగా పోషించింది.[1]
taadanki seshamamba - vikipedia
(seshumamba nundi daarimaarpu chendindi)
14 navambaru 1958
toli taram telugu sinima nati
taadanki venkayya
taadanki seshamamba (1908-1968) toli taram telugu sinima nati. gayyali atta paatralaku prasiddhi chendinadi.
tenaalilooni sanaatana brahmana kutumbamlo janminchina seshamaambaku padakondava yetane vivaham jarigindi. vruddhudaina aame bharta taadanki venkayya koothuru puttina tarvaata maraninchadamtho aardhika ibbandulu modalayyayi. poodagadavani paristhitini gamaninchina pramukha layar nanduru seshaachaaryulu, pramukha dactor govindarajulu subbaraolu eemenu prothsahinchi, natanalo sikshana ippinchi, rangasthala pravesam cheyinchaaru.
tana tolinaatakam kanyaasulkamlo madhuravaanigaa seshamamba tana abhinayamtho prekshakulanu meppinchi alarinchadamtho, naatakarangamlo sthirapadi kutumba nirvahanaku ibbandulu teeripoyaayi. pandavodyagavijayalu naatakamlo karnudi paatra, khilji rajya pathanamlo kamalarani paatralu seshamaambaku paerutecchi pettai.
1939loo vahini pataakampai vandemaataram sinima nirmaanamlo unna darsakanirmaata bi.en.reddiki andulo gayyali atta paatranu pooshinchadaaniki saraina nati dorakaledu. aa anveshanalo unna aayana mitrula dwara seshamamba gurinchi vini aamenu pareekshinchadaaniki samudraala, e.ke.shekhar lanu tenaali pampaadu. vaallu seshamaambatho matladi oppandam kudurchukoni madrasu tirigivellaaru. alaa sinima rangaaniki parichayamaindi seshamamba. nija jeevitamlo atta aadabiddala adamaayimpulu, aarallu chalakalam anubhavinchina seshamamba tana anubhavasaaraanni rangarinchi gayyali atta paatranu tanadaina saililo adbhutamgaa pooshinchindi.[1]